Feb 08,2017
లాభాల స్వీకరణకు మదుపరుల మొగ్గు
ముంబయి : వరుసగా నాలుగు రోజులు పెరిగిన మార్కెట్లు మంగళవారం నష్టాలు చవి చూశాయి. ఆర్‌బిఐ ద్రవ్య సమీక్షకు తోడు ఇప్పటికే భారీగా పెరిగిన సూచీల నేపథ్యంలో మదుపర్లు ఆచీతూచి వ్యవహరిస్తూనే లాభాల స్వీకరణకు మొగ్గు చూపారు. దీంతో అమ్మకాలకు మొగ్గు చూపడంతో ఎన్‌ఎస్‌ఇ నిఫ్టీ 32.75 పాయింట్లు లేదా 0.37 శాతం తగ్గి 8,768.30కు పడిపోయింది. బిఎస్‌ఇ సూచీ 104.12 పాయింట్లు లేదా 0.37 శాతం కోల్పోయి 28,335.16కు దిగజారింది. ఇంతక్రితం నాలుగు సెషన్లలో సెన్సెక్స్‌ ఏకంగా 783.32 పాయింట్లు ర్యాలీ చేసింది. ఇంట్రా ట్రేడింగ్‌లో డాలర్‌తో రూపాయి మారకం విలువ 67.44 కనిష్ట స్థాయి వద్ద ట్రేడింగ్‌ అయ్యింది. తుదకు 19 పైసలు విలువ కోల్పోయి 67.41 వద్ద ముగిసింది. ప్రధానంగా టాటా మోటార్స్‌, రిలయన్స్‌ ఇండిస్టీస్‌, ఒఎన్‌జిసి, ఐసిఐసిఐ బ్యాంకు, హెచ్‌డిఎఫ్‌సి బ్యాంకు, కోల్‌ ఇండియా సూచీలు అమ్మకాల ఒత్తిడికి గురి కావడంతో మార్కెట్లు నష్టాలు చవి చూశాయి.
మీ స్నేహితులకు రికమెండ్ చెయ్యండి